Rikunarita-ORG/Wikinium huggingface dataset:
# Game over

Game over თამაშ Torus Trooper-ში.
**Game over** ("**თამაში დამთავრებულია**") — კომპიუტერული თამაშის წაგების ან დამთავრების სტანდარტული ტერმინი.

## ისტორია

ფრაზა "Game over"-ის გამოყენება პირველად დაიწყო სათამაშო ავტომატებზე, რომელიც მოთამაშეს წაგებაზე ამცნობდა. ავტომატის კორპუსზე იყო წარწერა "Game over" რომელიც წაგების შემთხვევაში ინთებოდა, ზოგჯერ კი ის არასათამაშო რეჯიმში ყოფნისაშიც ინთებოდა, რაც ნიშანს იძლეოდა რომ ის არაა დაკავებული.

შემდეგ ამ ფრაზის გამოყენება დაიწყო არკადებშიც და ადრეულ სათამაშო კონსოლებში, ამ შემთხვევაში წარწერა გამოდიოდა ეკრანზე, და ნებისმიერ ხელმისაწვდომ გრაფიკულ გაფორმებაზე. ახლა "Game over" გამოიყენება გაცილებით იშვიათად, რათგან გაჩნდა ამის სხვაგვარი გამოხატვის შესაძლებლობა.

## რესურსები ინტერნეტში

Game over-ის მაგალითი - Alien 3

## სქოლიო
# Xbox Live

| Xbox Live |
| --- |
|  |
| დეველოპერი |
Microsoft |
| ტიპი |
ონლაინ სერვისი |
| გაშვების თარიღი |
15 ნოემბერი, 2002 (2002-11-15) |
| პლატფორმა | * Xbox (გაუქმებული 2010 წლიდან)
* Xbox 360
* Xbox One
* Windows XP – Windows 7  როგორც (Games for Windows – Live)
* Windows 8/8.1/10  როგორც (Windows Store/Xbox App)
*
* Windows Phone
* iOS
* Android
 |
| სტატუსი |
აქტიური |
| წევრები |
59 მილიონი |
| საიტი | ოფიციალური საიტი |

**Xbox Live** — ონლაინ მრავალმოთამაშიანი სათამაშო ციფრული მედიის მიწოდების სერვისი, რომლის შემქმნელი და მფლობელია კომპანია Microsoft. ის პირველად შეიქმნა სათამაშო კონსოლ Xbox-ისთვის 2002 წლის 15 სექტემბერს. სერვისის განახლებული ვერსია ხელმისაწვდომი გახდა კომპანიის მომდევნო კონსოლ Xbox 360-სთვის 2005 წელს. მოგვიანებით, კიდევ უფრო გაუმჯობესებული ვერსია გამოვიდა Xbox One-ზე 2013 წელს.

სერვისი გაუმჯობესდა Windows-სთვის 2007 წელს სახეწოდებით Games for Windows – Live, რისი მეშვეობითაც სისტემის უმეტესი აპექტები ხელმისაწვდომია Windows-სთვის. Microsoft Live Anywhere-ის ინიციატივის ფარგლებში გეგმავს სერივისის გაფართოებას პორტატიული მოწყობილობებისა და მობილურ ტელეფონებისთვის.

2017 წლის 16 დეკემბრის მონაცემით, Xbox Live ხელმისაწვდომია 42 ქვეყანაში. 2018 წლის დასაწყისთვის სერვისს ჰყავდა დაახლოებით 59 მილიონი აქტიური მომხმარებელი.

## იხილეთ აგრეთვე

* Nintendo Network
* PlayStation Network
* Windows Live

## რესურსები ინტერნეტში

* ოფიციალური საიტი
* Xbox Live საიტზე Curlie

## სქოლიო
# იოკო კანო

| იოკო კანო |
| --- |
|  |
| დაიბადა |
18 მარტი, 1964 (1964-03-18) |
| ისტორიული პერიოდი |
XX საუკუნე, თანამედროვე |

**იოკო კანო** (დ.18 მარტი (19 მარტი), 1994 (1993), იაპონია) — იაპონელი კომპოზიტორი, პიანისტი და მუსიკოსი. დაიბადა მიაგის პრეფექტურის ქალაქ სენდაიში. ცნობილია როგორც ვიდეო თამაშების, ანიმეების, ტელესერიალებისა და რეკლამების მუსიკის შემქმნელი.

## რესურსები ინტერნეტში

* იოკო კანოს ინტერვიუ
* შემოქმედება დაარქივებული 2021-11-18 საიტზე Wayback Machine.

## სქოლიო
# საცეკვაო პოპი

**საცეკვაო პოპი**, **საცეკვაო პოპი** — ელექტრონული საცეკვაო მუსიკის ერთ-ერთი სტილია, რომელიც პოპ-მუსიკის ქვეჟანრია. იგი დაახლოებით 1981 წელს დისკოდან აღმოცენდა. საცეკვაო პოპი თავის თავში საცეკვაო მუსიკის ელემენტებსა და პოპ სიმღერის სტრუქტურას აერთიენებს.

## იხილეთ აგრეთვე

* დისკო
* ფრისტაილი
* ჰაუსი
* სინთპოპი
# ორთქლი

ორთქლი
**ორთქლი** — ნივთიერული აირული მდგომარეობის სახელწოდება, როდესაც აირულ ფაზას შეუძლია წონასწორობაში იყოს იმავე ნივთიერების თხევად ან მყარ ფაზასთან (ე.ი. ისეთი მდგომარეობა, როდესაც ტემპერატურა და წნევა კრიზისულზე ნაკლებია). ორთქლსა და აირს შორის განსხვავება მცირეა, ამიტომ ეს დაყოფა პირობითია. როგორც წესი, ტერმინ „ორთქლ“-ს მაშინ იყენებენ, როდესაც ფაზური წონასწორობა ხორციელდება ჩვეულებრივი (ბუნებრივი) პირობებისათვის დამახასიათებელი *T* ტემპერატურისა და *p* წნევის დროს (მაგ., შეიძლება ვილაპარაკოთ სპირტის, ბენზოლის, იოდის, ნაფთალინის ორთქლზე).

გამონაკლისის სახით აირულ მდგომარეობაში მყოფ წყალს უწოდებენ ორთქლის კრიზისულ მნიშვნელობებზე მაღალი ტემპერატურისა და წნევისათვის მაშინ, როდესაც ნახშირორჟანგს (Co2) კრიზისულ ტემპერატურაზე დაბლაც აირს უწოდებენ. ფაზური გარდაქმნების თერმოდინამიკური თვალსაზრისით ორთქლი და აირი ეკვივალენტური ტერმინებია.

## ლიტერატურა

* ქართული საბჭოთა ენციკლოპედია, ტ. 7, თბ., 1984. — გვ. 571.
# ინტეგრირებული მიკროსქემა

ფართო კუთხოვანი დასხივების მეხსიერების მიკროსქემა. მას გააჩნია გამჭვირვალე ფანჯარა, საიდანაც ჩანს შიდა ინტეგრირებული სქემა. ეს ფანჯარა საშუალებას იძლევა, წაიშალოს დამახსოვრებული მონაცემები ძლიერი ულტრაიისფერი გამოსხივების მეშვეობით, რომელიც წამშლელ მოწყობილობას გააჩნია.
**ინტეგრირებული მიკროსქემა** (ასევე **მიკროჩიპი** ან უბრალოდ **ჩიპი**) — ელექტრონული სქემების ნაკრები, დატანილი თხელ პატარა პლატაზე ან ფირზე („ჩიპზე“), რომელიც შედგება ნახევარგამტარული მასალისგან, ჩვეულებრივ, სილიციუმისგან. იგი განთავსებულია დახურულ კორპუსში, ან მის გარეთ, თუკი ის ჰიბრიდული სქემის ნაწილია.. ინტეგრირებული მიკროსქემა გაცილებით პატარაა ზომებში, ვიდრე იმავე ფუნქციების შემსრულებელი დისკრეტული სქემა იქნებოდა, დამზადებული დამოუკიდებელი კომპონენტებისაგან.

დღესდღეობით, ინტეგრირებული მიკროსქემები გამოიყენება პრაქტიკულად ყველა ელექტრონულ მოწყობილობაში, მათ რევოლუცია მოახდინეს ელექტრონიკის სამყაროში. კომპიუტერები, მობილური ტელეფონები და სხვა ციფრული საყოფაცხოვრებო ტექნიკა, რომლებიც თანამედროვე საზოგადოების განუყოფელი ნაწილია, სწორედ ინტეგრირებულ სქემებს იყენებენ მათი დაბალი საწარმოო ფასისა და მცირე ზომების გამო.

მიკროჩიპებმა, შესაძლოა, დაიტიონ რამდენიმე მილიარდი ტრანზისტორი და სხვა ელექტრონული მოწყობილობები თითის ფრჩხილის ზომის ფართობზე, შესაბამისად ძალიან კომპაქტურებია. ტექნოლოგიების წინსვლასთან ერთად, თითოეული შემაერთებელი ხაზების სიგანე სულ უფრო და უფრო კლებულობს; 2008 წელს იგი 100 ნანომეტრზე მცირე იყო, ხოლო 2013 წელს — ათ ნანომეტრს შეადგენდა (სავარაუდოდ).

## რესურსები ინტერნეტში

* **ვიკისაწყობში** არის გვერდი თემაზე: ინტეგრირებული მიკროსქემა Krazit, Tom, „– AMD's new 65-nanometer chips sip energy but trail Intel,“ *C-net*, 2006-12-21. წაკითხვის თარიღი: 08.01.2007
* ფართო გრაფიკი ინტეგრირებული მიკროსქემების სიით დაარქივებული 2008-12-21 საიტზე Wayback Machine.  საერთო ნომრის მიხედვით, მათ მონაცემებთან წვდომის საშუალებით
* Stephen P. Marsh (2006). *Practical MMIC design*.  Artech House. ISBN 978-1-59693-036-0.
* შესავალი ინტეგრირებული დაფებისა და ინტეგრირებული მიკროსქემებისადმი მიძღვნილ სტატიაში. წაკითხვის თარიღი: 21.06.2011

## სქოლიო
# პროგრამისტი

**პროგრამისტი** — სპეციალისტი, რომელიც დაკავებულია კომპიუტერული პროგრამების წერით, ანუ პროგრამირებით. პროგრამისტები იყენებენ ისეთ კომპიუტერულ ენებს როგორიცაა C++, Java, Lisp, Python და სხვა. პროგრამირების როგორც საქმიანობის და პროფესიის ჩამოყალიბების დათარიღება რთულია. პირველი პროგრამირებული მოწყობილობა იყო ჟაკარდის მანქანა, რომელიც შეიქმნა 1804 წელს. პირველი მაღალი დონის ენა შექმნა გერმანელმა ინჟინერმა, კონრად ცუზემ.

ტერმინოლოგიის სტანდარტები სფეროების მიხედვით ჯერ-ჯერობით არ არის ჩამოყალიბებული, რის გამოც პროგრამისტი და ინჟინერ-პროგრამისტი სხვადასხვა ორგანიზაციაში შეიძლება ერთი და იმავე ფუნქციის შემსრულებელი იყოს. როგორც წესი, პროგრამისტი და პროგრამული უზრუნველყოფის სპეციალისტი ერთნაირ მოვალეობებს ასრულებენ. ზოგიერთ კომპანიაში ინჟინერ-პროგრამისტებს შეიძლება უფრო მრავალმხრივი და მაღალი სტანდარტების მოვალეობები ეკისრებოდეთ.

## რესურსები ინტერნეტში

* **ვიკისაწყობში** არის გვერდი თემაზე: პროგრამისტი როგორ გავხდეთ პროგრამისტი — სახელმძღვანელო დაარქივებული 2010-08-10 საიტზე Portuguese Web ArchiveCategory:Webarchive template other archives (ინგლისური)
* პროგრამისტთა დღე დაარქივებული 2018-01-03 საიტზე Wayback Machine.  (ინგლისური)

## სქოლიო
# Microsoft Gaming

Microsoft Gaming|  ოფოციალური ლოგო |
|  |
| ტიპი |
განყოფილება |
| დარგი |
ვიდეო თამაშების ინდუსტრია |
| დაფუძნდა |
18 იანვარი, 2022 (2022-01-18) რიჩმონდი, ვაშინგტონი, აშშ |
| დამაარსებელი |
ფილ სპენსერი |
| პროდუქცია |
Xbox |
| სერვისები | * Game Pass
* Xbox Cloud Gaming
* Xbox network
* Battle.net
* Microsoft Store
 |
| შემოსავალი |  $21.5 მილიარდი (2024) |
| მფლობელი |
Microsoft |
| თანამშრომელი |
20,100 (2024) |
| შვილობილ(ებ)ი |
Xbox Game Studios ZeniMax Media Activision Blizzard |
| საიტი |
ოფიციალური საიტი |

**Microsoft Gaming** — ამერიკული მრავალეროვნული ვიდეო თამაშებისა და ციფრული გასართობების მწარმოებელი კომპანია, რომელიც Microsoft-ის ფლობელობაშია. მდებარეობს რედმონდში, ვაშინგტონის შტატში. დაარსდა 2022 წელს. მასში შედის ხუთი დეველოპერული და გამომცემელი კომპანია: Xbox Game Studios, Bethesda Softworks (ZeniMax Media-ის გამომცემელი), Activision, Blizzard Entertainment და King (ეს უკანასკნელი სამი Activision Blizzard-ის გამომცემლები არიან). Microsoft Gaming აწარმოებს Xbox-ის ვიდეო თამაშების კონსოლებსა და სერვისებს, აკონტროლებს წარმოებასა და გაყიდვებს. კომპანიის აღმასრულებელი დირექტორია ფილ სპენსერი, რომელიც Xbox-ს 2014 წლიდან ზედამხედველობს.

2022 წლამდე Microsoft-ს გააჩნდა ვიდეო თამაშებთან დაკავშირებული პროდუქტის რამდენიმე სხვადასხვა ხაზი, მათ შორის Xbox-ის აპარატურა, Xbox-ის ოპერაციები და თამაშების დეველოპერული სტუდიები. Microsoft Gaming, დაფუძნდა მას შემდეგ, რაც Microsoft-მა Activision Blizzard-ის შეძენის შესახებ განაცხადა, რათა ყველა სათამაშო ჯგუფი ერთიან სტრუქტურაში მოექცია. 2023 წელს Activision Blizzard-ის შეძენით Microsoft-მა მნიშვნელოვნად გააძლიერა თავისი პოზიციები და გახდა ერთ-ერთი უმსხვილესი გეიმინგ კომპანია – შემოსავლებით მესამე და დასაქმების მხრივ უდიდესი. კომპანიას 500 მილიონი ყოველთვიურად აქტიური მოთამაშე ჰყავს ყველა სათამაშო პლატფორმაზე.

იგი ფლობს პოპულარულ და ერთ-ერთი ყველაზე გაყიდვადი მედიაფრენჩაიზების ინტელექტუალურ საკუთრებას, მათ შორის — „Call of Duty“, „Candy Crush“, „Warcraft“, „Halo“, „Diablo“, „Gears of War“, „StarCraft“, „Wolfenstein“, „Minecraft“, „The Elder Scrolls“ და ა.შ.

## რესურსები ინტერნეტში

* შეგიძლიათ იხილოთ მედიაფაილები თემაზე **„Microsoft Gaming“** ვიკისაწყობში.
* Xbox-ის ოფიციალური საიტი

## სქოლიო
# Microsoft Cortana

**Microsoft Cortana** (მაიკროსოფტ კორტანა) — ხელოვნური ინტელექტის მქონე ვირტუალური ხმოვანი დამხმარე Windows Phone-ზე მომუშავე სმარტფონებისთვის. Microsoft Cortana პირველად გამოჩნდა Windows Phone 8.1-ში, რომელიც უკვე მიიღეს დეველოპერებმა 2014 წლის 14 აპრილს. ასისტენტი წარმოდგენილი იყო 2014 წლის 2 აპრილს, პროგრამული უზრუნველყოფის დეველოპერების ყოველწლიურ კონფერენცია „Build“-ზე, სან-ფრანცისკოში. Microsoft Cortana-მ საკუთარი პირადი სახელი მიიღო კომპიუტერული თამაშების სერიის — Halo-ს ერთ-ერთი პერსონაჟისგან, რომლისგან მან ხმაც მიიღო (ვირტუალურ დამხმარეს თამაშში ახმოვანებს მსახიობი ჯენ ტეილორი). ამჟამად კორტანას შეუძლია საუბარი მხოლოდ 2 ენაზე: ინგლისურად და ჩინურად, თუმცა შემქმნელების თანახმად, მალე პერსონალურ ასისტენტს კიდევ სხვა მრავალ ენასა თუ დიალექტზე შეეძლება საუბარი.

## შესაძლებლობები

Cortana-ს ლოგო.
პერსონალურ დამხმარეს გააჩნია მომხმარებლის სურვილების წინასწარ ამოცნობის საშუალება. სურვილისამებრ, თქვენ შეგიძლიათ კორტანას მისცეთ წვდომა პირად ინფორმაციასთან, როგორიცაა ელ.ფოსტა, ძიების ისტორია და ა.შ- ყველა ამ მონაცემს დამხმარე თქვენი საჭიროებების დასაკმაყოფილებლად გამოიყენებს. კორტანა სმარტფონებში ანაცვლებს სტანდარტულ საძიებო სისტემას. საჭირო მოთხოვნის მიწოდება ასისტენტისთვის თქვენ შეგიძლიათ როგორც ხმით, ისე წერილობით. საჭირო ინფორმაციის მოძიებისთვის ის გამოიყენებს Bing-ს, Foursquare-ს და მომხმარებლის პირად ფაილებს. ვირტუალური დამხმარე ასევე გამოირჩევა კარგი იუმორის გრძნობით: მას შეუძლია თქვენთან საუბრის გაბმა, თუ მოისურვებთ ის გიმღერებთ და ანეგდოტსაც მოგიყვებათ. ის წინასწარ შეგახსენებთ დაგეგმილ შეხვედრას, მეგობრის დაბადების დღეს ან სხვა მნიშვნელოვან მოვლენას. თუ თქვენი ავიარეისი გადაიდო, ან გზაზე დიდი საცობები გელოდებათ, კორტანა ამას დაუყოვნებლივ შეგატყობინებთ. კორტანას ინტერფეისს გააჩნია კონფიდენციალურობის საკმაოდ ვრცელი პარამეტრები, რაც მომხმარებელს აძლევს საშუალებას გააკონტროლოს კორტანას პირად ინფორმაციასთან წვდომა. დეველოპერების თქმით, კონტროლის ასეთი დონე არ გააჩნია არც Siri-ს და არც Google Now-ს.

მოსალოდნელია, რომ Cortana ინტეგრირებული იქნება უამრავ აპლიკაციასთან Windows Phone Store-დან, რაც დეველოპერებს ახალ შესაძლებლობებს მისცემს.

Cortana-ს ასაკობრივი შეზღუდვაც აქვს- ასისტენტის მომსახურებით ვერ ისარგებლებენ ის მომხმარებლები, რომელთა Microsoft-ანგარიშის ასაკში 13-წელზე ნაკლებია მითითებული. ასისტენტის აქტივაციისას ბავშვი მოისმენს შემდეგ შეტყობინებას: “ბოდიში, მაგრამ სანამ დაგეხმარებოდეთ, თქვენ ცოტა უნდა გაიზარდოთ„. შესაძლოა, მსგავსი შეზღუდვა უკავშრდება კორტანას ონლაინ-სერვისების სიმრავლეს, რომლებიც არაა განკუთვნილი სასკოლო ასაკის ბავშვებისათვის.

## სქოლიო